МКОУ «Аймаумахинская СОШ»

 **11 ибил класслизиб**

 **дагъиста литературала**

 **дарс дурабуркIнила**

 **кьяйда.**



 МугIялим – Халимбекова Зугьра Б.

Салам, дурхIни. Кайирая. ХIушанира балуливан, ишбархIи нушала Дагъиста литературала дарс саби. ХIядурдиублирав дарсличи?

**Слайд 1.** – ХIеръая, гьари, доскаличи. Се чебиулрав хIушани ишаб?

- Чиди районна мер-муса сари иш картализир чедиахъути?

- Дагъиста чиди миллатла адамти хIербирули ил Хунзахла районнизиб?

- Чиди поэт яра писательла гIямруличил дархдаси илди мер-муса?

**Слайд 2, 3.** – ХIебиалли, чичила гъайдикIехIе нуша иш дарсличир? . Чила ватIан саби ишаб гьалабихьибси?

– Бархьли саби. Ил Ф. ГIялиева акIубси ши саби, сунесра ГьиничIутIли бикIуси. Чис гьанбиркура, мурт акIубсири поэтесса? **Слайд -4.**

- Сегъунтири рурсила дурхIядеш?

\_ Сегъуна багьуди касиба рурсили?

- Мурт рехIрихьиба ил литературала произведениеби лукIес?

- Сунела цаибти назмуртала жузлис Ф.ГIялиевани сегъуна у бедибсири?

- Чис гьанбиркура, сегъунти жузи дурадухъуна илала? **Слайд № 5.**

 - Кьиянбулхъули биалли, хIеръая доскаличи. **Слайд № 6-8.**

- Ф. ГIялиевала белкIани дахъал мезаначи шурдатуртири. Илди дучIули сари лугIилашал бахъал миллатла адамтани. **Слайд № 9.**

- Произведениеби цаладирхънила дурабад, Фазуни гIур сегъунти хIянчурби дузахъи? **Слайд № 10.**

- Дубурлан рурси сарливан, Фазуни дубурлантала гIядатуни дузахъи ва илди дигахъи. **Слайд № 11.**

М-Салам МяхIяммадов – Ф. ГIялиевала творчестволичила. **Слайд № 12.**

**-** ХIушанира чебиуливан, дурхIни, Фазу ГIялиевани лугIилашал дахъал эпосла ва лирикала журала произведениеби цаладяхъили сари. Илдала лугIилизи кабурхули саби арбякьунси дарсличиб нуша тянишдиубси произведениера.

- Чини буру, сегъуна произведениеличила гъайдикIехIе нуша иш дарсличир?

Слайд 13. Дарсла тема: «ВецIну гехIраэсти хIеб» .

- Даширая нушани ил бучIехIе ва текстлизир къаршидиркути аргъес къияндухъести дугьби баяндирехIе.

**Дугьбачил хIянчи:**

Шикъяжбихан – божья коровка къиликъуни – особенности жаняхI - коридор кьелхIе - лопата, мастерок /по тексту/ тIабигIят – природа, в данном случае – характер.

**БелчIунси поэмала чебкад хIянчи.**

**Суал – жаваб:**

1. Сунела жанр хIясибли, ил сегъуна произведение сабив?
2. Сегъунти темаби гьаргдирули поэтли иш поэмализир?
3. Чи саю поэмала бекI игит? **Слайд 14.**
4. Сегъунти гIямрула дурхIя сайри ГIяхIмад? Ил гIяхIгъабза дубурлан сипатирути тугъи дурхIнази жузлизирад делчIахъни, игитла сипат акIахъни.
* Дургъбала манзилличила гьанбикахъни, дагъистанланти игитуначила. Лебил Союзла адамти цауркIли фашистуначилси дявилизи кабизни. Фронтлизибад гъамтачи бархьибси солдатла кагъар чебаахъни. Суал: сегъунти гъабзадеш чедаахъиба ГIяхIмадли? Чила гьунар тикрарбариба? Авторли сунела поэмалис сен илгъуна у чеббикIибара?. Сен 18 эсти хIеб? Чила гIямру сари илди? Сен 18 дус?

Урус урши А.Мотросовла гьунарличила гьанбикахъни. **Слайд 15.**

Суал: УчIаннис ил произведение гьалабихьили, авторли селичила бурес дигули, сегъуна пикриличи леркулра нуша илини? Кьабуллив ил дургъби адилкьантачи? /БучIантани чула пикри буру/

Дугъби тикрармадиаб, илди адилкьантачи лягIнат биаб – бекI мягIна биъниличи дурхIнала пикри бакIахъни.

 **БучIантачил ихтилатбарес:** ХIерая, дурхIни, фашист гъармукабачилси дявилизиб алхи саби дубурлан гIяхIгъабза, 18 дусла гIямрула ургъан ГIяхIмадра урус урши Саша Мотросовра. Илдицун ахIенри дявила авлахъличиб игитла бебкIаличил чула жан кьурбандарибти ва дигуси ватIайс азаддеш хибти.

Гьанна 73 эсил дус нуша даршуси улкализир хIердирулра, амма гъабзадешла бебкIали улхути гьаннара камбирули ахIен, хIейгеси биалра. Бахъал саби илдигъунти гъубзни нушала Дагъистайзибра, районнизибра, сабира гъал дусцадхIи у агар дявтазиб алхунти.

***Суал: дурхIни, хIушани чихъали баладая илдигъунти, нушала районланти?***

**Слайд 16-22** гьаладирхьули, вабиюнтачилти дявила анцIбукьуназиб алхунтачила бурес. ГIяшли – музыка.

Айзирая, гьари, ахIерти. Гьанна нуни гьанбуршути гьарли марти игитунала уми кайили иргъни – илдала рухIла хIурматхIебарнигъуна саби:

ГъазимяхIяммадов Кьасум МуртузагIялиевич.

МяхIяммадов Насруллагь ГIябдуряхIманович.

МугIидов Руслан МяхIяммадович.

МяхIяммадов МяхIяммад ГIябдуллаевич.

Алхасов Запир ХIямидович.

ГIяхIмадов ГIялихан МяхIяммадович.

ГIисаев ХIяпиз МяхIяммадович.

Хасбулатов Муслим НурмяхIяммадович.

Эльдаров Арген ГIялиевич

НурбяхIяндовхъали МяхIяммад ва ГIябдурашид (**Слайд 23-26)**  ва цархIилтира. Илди бегI гIергъи алхунтачила хIуша лебтанилра аргъирая, дила пикрили.

Илдачила бучIантани бурухIели, илди узбас багъишлабарили ГIялим ГIязизовли бучIуси далай гIяшли бучIахъни.

**Р. ХIямзатовла «Къургъи» далай бучIахъули:** **слайд 27-28**

- Илдигъунти лугIилашал бахъал бургъантас багъишлабарили сари Ф. ГIялиевани сунела произведение. Илизир нушала улкала адамтала гъабзадеш, гьалмагъдеш, ватIайчи гIелалаагар диги чедаахъили сари. Нуша, мицIиртас, илди гIибрат саби. Илди даимлис бебкIаагардешлизи арбякьи саби, машгьурси Расул викIуливан, илди къургъачи шурбухъи саби ва закибад нушачи хIербикIули саби. Илди нушази, чула тIамаличил, азаддеш мяхIкамбирахъес, цаличил ца даршули хIеркайрахъес жидикIули сари, илди бебкIаагардешлизи арбякьунти гIяхIгъубзнала тIама саби. ВатIан гьанни жан кьурбандарибси гъабза – ил бебкIаагар сай, ил мурталра мицIирли сай. **Суал:** Мурт саби игитуни гьарли марли улхути?

**Жаваб:** МицIиртани илди гьанбуршес хъумкартурхIели.

- Илдала хIурматбирули, даширая лехIдешла манзил дурабуркIехIе.

Гъабзадешла темаличи далдикибти буралаби дурахъес, чеимцIадарес.

**Слайд 29-30.** Алхунтас хасбарибси далай белчIни.

Дарсла ахир. АхIерти дурхIни! Эгер дила дарсличир детаурти гъайли хIушазивад чиди-биалра дурхIяла уркIиличи кьакьати пикруми хьурадариб диалли, тилади сабину, набчирад чердерхирая.

Дарсличир бутIакьяндеш дарибтасра халаси баркалла.

Кьиматуни, илди аргъахъни.

Хъули хъарбаркь: дурибтира пикрилизи касили, «Игитунани алкIути ахIен, игитуни бетарути саби» «(Героями не рождаются, героями становятся») ибси темаличи белкI цалабяхъес ва тетрадунази белкIес.